कलाकार समाज को जोड़ने में अपनी अहम भूमिका अदा करें : शुक्राईनाथ
सफीदोंरोड स्थित राष्ट्र रक्षा दल कार्यालय में यज्ञ एवं साप्ताहिक सत्संग का आयोजन किया गया। इसमें राष्ट्रीय अध्यक्ष महंत योगी शुक्राईनाथ ने बताया कि कलाकार का काम समाज को जोड़ने का होता है, जबकि आज अपने आपको कलाकार बताने वाले कुछ लोग समाज को तोड़ने का काम कर रहे हैं। ऐसे लोग कला को अपमानित करने का दुस्साहस करते हैं। जिन्हें पूरे समाज से बहिष्कार करने की आवश्यकता है।
राष्ट्रीय उपाध्यक्ष धर्मवीर ने कहा कि कलाकार समाज को जोड़ने में अपनी अहम भूमिका अदा कर सकते हैं प्रत्येक कलाकार को इस दिशा में सकारात्मक भूमिका निभाने की आवश्यकता है। पूर्व प्राचार्य जगदीश ने बच्चों के निर्माण में कला, माता-पिता गुरु की भूमिका के बारे में बताया। उन्होंने कहा कि बच्चों को सही दिशा देने के लिए उन्हें सकारात्मक माहौल देने की आवश्यकता है। जिसमें समाज की प्रत्येक इकाई को मिलकर काम करना होगा। यही हमारी असली पूंजी है जो आगे चलकर समृद्ध राष्ट्र का निर्माण करने में अहम भूमिका निभाती है। इस मौके पर राष्ट्रीय सचिव कर्मवीर, हरिकेश नैन, नरेंद्र, दिलबाग सिंह, प्रेम जांगड़ा, तेजस, कविता, सावित्री देवी, मनीषा, मोनिका, सोम, किरण, हर्षित, अभिषेक मोर, सागर सैनी, वीरेंद्र, गीता मौजूद रहे।
जींद. राष्ट्ररक्षा दल कार्यालय में आयोजित यज्ञ में आहूति डालते श्रद्धालु।
hin_Deva hin_Deva hin_Deva awa_Deva